પ્રાચિનકાળમાં સુધન્વા નામના એક રાજા હતા. એક દિવસ તેઓ વનમાં શિકાર કરવા માટે ગયા. તેમના ગયા બાદ તેમની પત્ની રજસ્વલા થઇ અને તેણે આ સમાચાર પોતાના પાળેલા એક શિકારી પક્ષી દ્વારા રાજાને મોકલ્યા. સમાચાર મળતા મહારાજ સુધન્વાએ તેમનું વીર્ય એક પાત્રમાં કાઢી તે પક્ષી સાથે રાણી માટે મોકલ્યું. પક્ષી ને માર્ગમાં એક બીજા શિકારી પક્ષી સાથે ભેટો થયો અને તેમના વચ્ચે યુદ્ધ જામ્યું. યુદ્ધ દરમિયાન વીર્ય ભરેલુ પાત્ર છુટીને યમુના નદીમા પડ્યું. યમુનામાં બ્રહ્માજી ના શ્રાપથી એક અપ્સરા માછલી બનીને રહેતી હતી. આ માછલી રુપી અપ્સરા વહેતુ વીર્ય ગળી ગઇ અને તેના પ્રભાવથી તે ગર્ભવતી થઇ. ગર્ભાધાન પૂર્ણ થવાનો જ હતો કે એક નિષાદે તે માછલીને પોતાન જાળમાં ફસાવી લીધી. નિષાદે જ્યારે માછલી ચિરી તો તેના ગર્ભમાં થી એક બાળક તથા એક બાળકી નિકળ્યા. નિષાદ આ બાળકોને લઇને મહારાજ સુધન્વા પાસે ગયો. મહારાજ સુધન્વાને પુત્ર ન હોવાથી તેમણે બાળકને પોતાની પાસે રાખી લીધો અને તેનું નામ મત્યરાજ રાખ્યું. બાળકી નિષાદ પાસેજ રહી અને તેનું નામ મત્સ્યગંધા રાખવામાં આવ્યું કારણકે, તેના શરીર માંથી માછલીની ગંધ આવતી હતી. આ ઉપરાંત તેની સુવાસ એક યોજન સુધી ફેલાતી માટે તેનું નામ યોજનગંધા પણ પ્રસિધ્ધ છે. આજ કન્યા સત્યવતી ના નામથી પણ વિખ્યાત થઇ અને મોટી થઇને નાવિકા બની.

વેદવ્યાસનો જન્મ
ધૃતરાષ્ટ્ર, પાંડુ તથા વિદુરનો જન્મ
વિવાહ
જન્મ